open-index/open-wikipedia-markdown huggingface dataset:
ब्लूम वर्गिकी

thumb|ब्लूम की वर्गीकरण
**ब्लूम का वर्गीकरण** शिक्षा के अन्तर्गत 'सीखने के उद्देश्यों' के वर्गीकरण से सम्बन्धित है। यह नाम बेंजामिन ब्लूम के नाम पर रखा गया है जो उक्त वर्गीकरण सुझाने वाली समिति के अध्यक्ष थे। ब्लूम टक्सॉनोमी 1956 में बनाया गया था। इसके निर्माता महान शैक्षिक मनोवैज्ञानिक ड्र. बेंजामिन ब्लूम हैं। उन्होने इसका निर्माण शिक्षा के क्षेत्र में सोच के उच्च स्तर को बढ़ावा देने के लिए किया था। इसका प्रथम उदेश्य शिक्षा के अवधारणाओं, प्रक्रियाओं, और सिद्धांतों के विश्लेषण और मूल्यांकन का है। इसका अक्सर इस्तेमाल शैक्षिक प्रशिक्ष तथा सीखने की प्रक्रियाओं के निर्माण में किया जाता है।

ब्लूम टक्सॉनोमी शिक्षा को सीखने के रूपों और स्तर के वर्गीकरण का एक प्रयास है। यह सुझाव दिया गया है कि ब्लूम टक्सॉनोमी में उच्च स्तर को प्रभावी ढंग से प्राप्त नहीं किया जा सकता अगर निचले स्तर को प्राप्त ना किया गया हो। इसलिए इसका वर्गीकार्ण 3 भागों में किया गया है- कॉग्निटिव डोमेन, अफेक्टिव डोमेन अथवा साइकमोटर डोमेन।

## कॉग्निटिव डोमेन
संज्ञानात्मक डोमेन ज्ञान और बौद्धिक कौशल का विकास शामिल करता है(ब्लूम, 1956) तथ्यों के स्मार्ण की कला इसमें शामिल होती है। इसकी 6 प्रथम श्रेणियाँ
हैं-
:-ज्ञान
:-समझ
:-उपयोग
:-विश्लेषण
:-संश्लेषण 
:-मूल्यांकन

यह माना जाता है कि कॉग्निटिव डोमेन में वर्गीकार्ण कठिनाइयों की उपाधि को ध्यान में रखकर होता है। 

## ब्लूम की संशोधित वर्गिकी

लॉरीन आंडर्सन ने दवीड करत्वोल के साथ मिलकर ब्लूम रिवाइज़्ड टक्सॉनोमी के परिवर्तनों में योगदान दिया है जिनमें सबसे प्रथम प्रिवर्तन है जहाँ संज्ञा शब्दों को हटाकर क्रिया शब्दों का प्रयोग किया गया है 

## लाभ
ब्लूम टक्सॉनोमी विद्यार्थी के बौद्धिक विकास में योगदान देती है। इसके वर्गीकरणों के उपयोग से विद्यार्थी एक विषय को अपने तरीके से समझ सकता है और उसके समाधानो पर अपनी सोच से विचार कर सकता है। ब्लूम टक्सॉनोमी के मध्यम से विद्यार्थी विचारो की गहेरईओं का विश्लेषण बड़े उपयोगी रूप से कर सकता है। यहाँ अध्यापक एक सहायक की तरह होती है जो विचारों को समझने में केवल सहायता करती है। इस तरह विद्यार्थी स्वतंत्र बन जाता है। 

## सन्दर्भ

## बाहरी कड़ियाँ
*ब्लूम की मूल वर्गिकी एवं संशोधित वर्गिकी

श्रेणी:शिक्षा
इन्द्रभूति

**इंद्रभूति** नाम कई महान व्यक्तियों से सम्बधित है।

एक 'इंद्रभूति' तांत्रिक बौद्ध आचार्य और अनंगवज्र के शिष्य थे। इसकी पुष्टि कार्डियर की तेंजुर की सूची से होती है। 

दूसरे तिब्बती स्रोतों से इंद्रभूति ७४७ ई. में तिब्बत जानेवाले गुरु पद्मसंभव के पिता थे। इन्हीं पद्मसंभव ने अपने साले शांतिरक्षित के साथ तिब्बत के प्रसिद्ध विहार साम्ये की स्थापना ओदंतपुरी विहार के अनुकरण पर की थी। इस आधार पर इंद्रभूति का समय लगभग ७१७ ई. निश्चित किया जा सकता है, ऐसा डॉ॰ विनयतोष भट्टाचार्य का मत है। इनके गुरु अनंगवज्र पद्मवज्र या सरोजवज्र अथवा सरोरुहवज्र के शिष्य थे। इस प्रकार इंद्रभूति आदिसिद्ध सरहपाद की महत्वपूर्ण और प्रसिद्ध शिष्यपरंपरा की तीसरी पीढ़ी में थे। भगवती लक्ष्मींकरा, जिनकी गणना, ८४ सिद्धों में की जाती है, इंद्रभूति की छोटी बहन थीं और शिष्या भी। तेंजुर में इंद्रभूति को महाचार्य, उड्डीयानसिद्ध, आचार्य अवधूत आदि विशेषणों के साथ स्मरण किया गया है। इन्हें उड्डीयन का राजा ही कहा गया है। डॉ॰ विनयतोष भट्टाचार्य ने तेंजुर से इनके २२-२३ ग्रंथों की सूची प्रस्तुत की है। इनकी 'ज्ञानसिद्धि' नामक तांत्रिक बौद्ध पुस्तक संस्कृत में रचित है।

श्रेणी:बौद्ध दार्शनिक
श्रेणी:भारतीय बौद्ध
श्रेणी:बौद्ध भिक्षु
इन्द्रायुध

**इंद्रायुध** एक राजा था। वह कन्नौज में हर्ष और यशोवर्मन् के बाद आयुधकुल का राजा बना। जैन 'हरिवंश' से प्रमाणित है कि इंद्रायुध ७८३-८४ ई. में राज करता था। संभवत: उसी के शासनकाल में कश्मीर के राजा जयापीड विजयदित्य ने कन्नौज पर चढ़ाई कर उसे जीता था। इंद्रायुध को अनेक चोटें सहनी पड़ीं और विजयादित्य के लौटते ही उसे ध्रव राष्ट्रकूट का सामना करना पड़ा जिसने उसे परास्त कर अपने राजचिह्नों में गंगा और यमुना की धाराएँ भी अंकित कराई। पाल नरेश धर्मपाल इंद्रायुध की यह दुर्बलता न सह सका और राष्ट्रकूट राजा के दक्षिण लौटते ही वह भी कन्नौज पर जा टूटा। इंद्रायुध को उसने गद्दी से उतारकर उसकी जगह चक्रायुध को बैठाया।

श्रेणी:भारत के शासक
श्रेणी:प्राचीन भारत का इतिहास
नरेश दाधीच (राजनीतिशास्त्री)

**डॉ॰ नरेश दाधीच** (जन्म : ३ जनवरी १९५७) वर्धमान महावीर खुला विश्वविद्यालय के उपकुलप्ति हैं। इसके पूर्व वे राजस्थान विश्वविद्यालय, जयपुर में राजनीति शास्त्र के प्राध्यापक थे। वे गांधीवाद एवं शान्ति अध्ययन के प्रसिद्ध विद्वान हैं। उनके पीएचडी का विषय था - 'गाँधी और अस्तित्ववाद का तुलनात्मक अध्ययन'। यह गाँधीजी के ऊपर किए गये आरम्भिक तुलनात्मक अध्यनों में से एक है। 

## बाहरी कड़ियाँ
*डॉ॰ नरेश दाधीच

श्रेणी:शिक्षाविद
श्रेणी:1957 में जन्मे लोग
नाशीजीव

right|thumb|300px|फसल को नुकसान पहुँचाने वाला एक नाशीजीव
**नाशीजीव** या **पीडक** (pest) उन वनस्पतियों या जन्तुओं को कहते हैं जो मानव या मानव-हित को नुकसान पहुँचाते हैं।
ऐसे कीट कई चीजों के लिए नुकशान दायक है, जिनमें फसल, पशुधन और वानिकी शामिल हैं। इस शब्द का उपयोग उन जीवों के लिए भी किया जाता है जो उपद्रव का कारण बनते हैं, जैसे कि घर में। यें एक घातक महामारी रोग का कारण बन सकते है, विशेष रूप से प्लेग का। अपने व्यापक अर्थ में, एक कीट मानवता का प्रतियोगी है।

उन जानवरों को कीट कहा जाता है, जो फसलों को या परजीवी पशुओं को नुकसान पहुंचाते हैं, जैसे सेब पर मोदक, या कपास पर बोले वेविल। एक जानवर भी एक कीट हो सकता है जब यह एक जंगली पारिस्थितिकी तंत्र को नुकसान पहुंचाता है या मानव आवास के भीतर कीटाणुओं को पहुंचाता है। उदाहरणों में मानव रोग के वैक्टिरिया शामिल हैं, जैसे कि चूहों और पिस्सू जो प्लेग रोग को ले आते हैं, मच्छर जो मलेरिया, और टिक्स जो लाइम रोग को ले आते हैं।

एक प्रजाति एक सेटिंग में एक कीट हो सकती है, लेकिन यें फायदेमंद भी होते है।(उदाहरण के लिए, ऑस्ट्रेलिया में पेश किए गए यूरोपीय खरगोशों ने पारिस्थितिक क्षति को उस पैमाने से परे का कारण बना दिया जो वे अपने प्राकृतिक आवास में भड़काते थे)। कई खरपतवार कुछ शर्तों के तहत उपयोगी होते हैं, उदाहरण के लिए पैटरसन के अभिशाप को अक्सर शहद के लिए भोजन और एक वाइल्डफ्लावर के रूप में मूल्यवान माना जाता है, भले ही यह पशुधन को जहर दे सकता है।

## इन्हें भी देखें
*राष्ट्रीय समेकित नाशीजीव प्रबन्धन केन्द्र
*कीटनाशक
## संदर्भ

श्रेणी:कृषि
*
रुस्तम

**रुस्तम** फारस (इरान) का एक विख्यात वीर और योद्धा था। रुस्तम का समय ईसा की नवीं शती माना जाता है।

वह जालजार का पुत्र और शाम का पौत्र था। राजा बाहमन से हुई एक लड़ाई में उसकी मृत्यु हुई। जब वह युद्ध पर जानेवाला था तो उसकी स्त्री गर्भवती थी। अभियान पर जाते समय उसने उसे एक ताबीज दिया और कह दिया कि यदि लड़के का जन्म हो तो उसके हाथ में यह ताबीज बाँध दिया जाए। लड़के की उत्पत्ति होने पर उसका नाम सोहराब रखा गया किंतु शत्रुओं से बालक की रक्षा के विचार से तथा उसे अपने ही संरक्षण में रखे रहने की गरज से माता ने यह बात छिपा रखी और रुस्तम को यह खबर भेज दी गई कि लड़की पैदा हुई है। इससे रुस्तम को बड़ी निराशा हुई और वह घर न लौटकर अज्ञातवास में ही रहने लगा। निदान कई वर्ष बीतने पर सोहराब को भी युद्ध पर जाना पड़ा। संयोग से समरभूमि में रुस्तम से ही उसका मुकाबला हुआ जिसमें पहचाने न जाने के कारण वह धोखे से पिता के हाथ से मारा गया। 

अंग्रेजी में मैथ्यू आर्नल्ड नामक कवि ने 'सोहराब एंड रुस्तम' नामक खंडकाव्य में 'शाहनामा' के आधार पर इस घटना का बड़ा ही करुण और रोमांचकारी वर्णन किया है। 

श्रेणी:ईरान का इतिहास
रूसी रूपवाद

**रूसी रूपवाद** (Russian formalism) साहित्यिक आलोचना का एक प्रभावशाली स्कूल (सम्प्रदाय) था जो १९१० के दशक से आरम्भ होकर १९३० के दशक तक मौजूद था।

प्राथमिक रूप से १९१६ ई. में बोरिस ईकेन बॉम, विक्टर श्कलोवस्की तथा यूरी तान्यनोव द्वारा सेंट पीटर्सबर्ग और फिर पेट्रोग्राद में स्थापित काव्य भाषा अध्ययन समुदाय (OPOYAZ) के कार्यों को **रूसी रूपवाद** कहा जाता है। इसमें १९१४ ई. में रोमन जैकोब्सन द्वारा स्थापित "द मॉस्को लिंग्विस्टिक सर्कल" के कार्य भी शामिल किए जाते हैं। प्रायः फूकोवादी ब्लादिमीर पोप भी इस आन्दोलन से जुड़े माने जाते हैं।

ईकेन बॉम ने 1926 ई. में ”रूपवादी पद्धति का सिद्धांत”("द थियोरी ऑफ द ‘फॉर्मल मेथड’") शीर्षक एक निबन्ध लिखा था। यह रूपवादियों द्वारा प्रस्तावित की गई पद्धति का परिचय देने वाला है। इसमें निम्नलिखित आधारभूत विचारों को शामिल किया गया है–
# इसका लक्ष्य “साहित्य का एक ऐसा विज्ञान जो स्वतंत्र और तथ्यपरक दोनों होगा” जिसे कभी कभी काव्यशास्त्र कहकर भी संबोधित किया जाता है पैदा करना है।
# चूंकि साहित्य भाषा द्वारा निर्मित होता है इसलिए भाषाविज्ञान साहित्य के विज्ञान का आधारभूत तत्व होगा।
# साहित्य बाहरी स्थितियों से स्वायत्त होता है इस अर्थ में कि साहित्यिक भाषा सामान्य प्रयोगों की भाषा से विशिष्ट होती है, कम-से-कम क्योंकि यह उस तरह पूर्णतः संप्रेषणात्मक नहीं होती है।
# साहित्य का एक अपना इतिहास है; रूपवादी संरचना में आविष्कार का इतिहास; और यह बाहरी भौतिक पदार्थों के इतिहास से निर्धारित नहीं होता है जैसा की मार्क्सवाद के कुछ क्रूर संस्करणों में बताया जाता है।
# साहित्यिक कृति जो कहती है उसे जैसे वह कहती है इससे अलगाया नहीं जा सकता है। इसलिए रूप और वस्तु अविच्छन्न और एक दूसरे के भाग होते हैं 
आइचनबॉम के अनुसार स्कोलोवस्की इस समूह के सबसे अग्रणी आलोचक थे। उन्होंने इससे संबंधित दो संकल्पनाएं दी हैं। 
*(१) अपरिचितिकरण (डिफिमिलियराइजेशन) 
*(२) कथानक का विशिष्टीकरण
रूसी रूपवादियों ने साहित्यिक आलोचना में प्रायः सांस्कृतिक मूल्यों, सामाजिक प्रभावों या लेखक के जीवन की भूमिका को अस्वीकार किया। विक्टर श्क्लोवस्की के शुरुआती लेखन "कला जैसे कि एक उपकरण"  (Iskusstvo kak priem , 1916) के मुख्य तर्कों में इस सिद्धांत का स्पष्ट उल्लेख देखा जा सकता है। 

## सन्दर्भ

## इन्हें भी देखें
*रूपवाद (साहित्य)

## बाहरी कड़ियाँ
*रूसी रूपवाद

श्रेणी:आलोचना
मूलामट्टमं

**मूलामट्टमं** केरल के इडुक्की ज़िले के इडुक्की तालूक के अंतरगत अराक्कुलम ग्राम पंचायत के मुख्यालय है। ये तोटुपुज़ा शहर से २२ क़ी मी दूर दक्षिण पूर्व की ओर तोटुपुज़यार नदी के किनारे पे बसा हुआ है। ये गाव तीनों तरफ से पर्वतमालाएं घिरा हुआ और तराई में बसा होने के कारण यह जगह सुरम्य स्थान है, इसलिए दक्षिण भारतीय भाषा फिल्मों का बहुत फिल्में यहाँ फिल्माए गए हैं। भारत में सबसे बड़ी भूमिगत जल विद्युत पावर स्टेशन के कारण मूलामट्टमं प्रसिद्ध है।

## मूलामट्टमं पवर हाउस
मूलामट्टमं पावर स्टेशन भारत में सबसे बड़ी भूमिगत जल विद्युत परियोजना है, इडुक्की बांध से पानी भूमिगत पाइप द्वारा यहाँ ले आकर 669.2 मीटर (2195 फीट) ऊचाई से नीचे पानी ६ जनरेटरों पे गिराकर ७८० मेगावाट का बिजली उद्पादन करता है। बिजली उद्पादन के बाद में, पानी त्रिवेणी संगमं पे तोटुपुऴायार नदी जा मिलते है, इसलिए तोटुपुऴायार नदी ३६५ दिनों में पानी से भरपुर है। कडि सुरक्षा के वजह से पर्यटकों को प्रवेश प्रतिबंध है।

## आसपाक के पर्यटक स्थलें

सागौन बागानों, इलाप्पल्ली जल-प्रपात, त्रिवेणी संगमं, हैंगिगं पुल, तुम्बिच्ची काल्वरी समुच्चयम, नाटुकाणी मंडप, मलंकारा बांध, कुडायात्तूर पर्वत, वायानाक्कावु मंदिर और इलावीऴापून्चिरा आदि पर्यटकों केलिए मुख्य आकर्षण का जगह हैं। दुनिया का दूसरा और एशिया का पहिला आर्क बांध इडुक्की यहां से ४५ कि॰मी॰ दूर पे है।

## शिक्षा

स्कूल: IHEP यूपी स्कूल, गवर्नमेंट वोकेशनल हायर सेकेंडरी स्कूल, सेंट जॉर्ज स्कूल, सेक्रेड हार्ट अंग्रेजी मीडियम हायस्कूल
 
कॉलेज: सेन्ट जोसफ कॉलेज, सीएमआई पाद्री लोगों से 1980 में स्थापित किया गया था। यह मूलामट्टम से 5 किमी दूर अराक्कुळम स्थित है। यह प्रबंधन, सामाजिक कार्य, रसायन विज्ञान, वाणिज्य, अर्थशास्त्र और अंग्रेजी भाषा में स्नातक और स्नातकोत्तर डिग्री प्रदान करता है।
उतथ्य

**उतथ्य** का जन्म आंगिरस कुल में हुआ था। उनकी भार्या भद्रा बड़ी रूपवती थी जिसे वरुण ने छिपा लिया था। जब नारद की मध्यस्थता से भी वरुण ने भद्रा को लौटाना स्वीकार नहीं किया, तब उतथ्य ने सरस्वती को सूख जाने और ब्रह्मर्षि देश को अपवित्र हो जाने का अभिशाप दे दिया। इस पर वरुण ने भद्रा को लौटा दिया।

महाभारत (आदिपर्व ९८.५-१६; शांतिपर्व ३२८) में उतथ्य की एक अन्य पत्नी ममता का उल्लेख भी मिलता है। इनके कनिष्ठ भ्राता बृहस्पति ने अपनी भाभी ममता से बलात् संभोग करना चाहा किंतु गर्भस्थ शिशु ने इनके इस कार्य का विरोध किया। इससे क्रुद्ध हो बृहस्पति ने गर्भस्थ शिशु को अंधा होने का शाप दिया। जन्म लेने पर इस अंधे बालक का नाम दीर्घतमा औतथ्य हुआ।

श्रेणी:पौराणिक पात्र
पिंजर

**पिंजर** से इनका उल्लेख हो सकता है:- 

* ''पिंजर'' (उपन्यास), 1950 का पंजाबी उपन्यास 
* ''पिंजर'' (फ़िल्म), 2003 की हिन्दी फ़िल्म
अल्जीरिया विमान दुर्घटना २०१४

11 फ़रवरी 2014 को अल्जीरियाई एयरफॉर्स लोकहीड सी-130 हर्क्यूलस विमान अल्जीयर्स से 500 किमी पूर्व औम अल-बुआगी में दुर्घटनाग्रस्त हो गया। प्रारम्भिक ख़बरों में 100 यात्रियों सहित चालक दल के सदस्य सवार बताये गए थे। विमान में कुछ सैनिक और उनके परिवार सवार थे। लेकिन बाद में प्राप्त आधिकारिक सूत्रों के अनुसार बचाव कर्मियों ने 76 शव प्राप्त किये और विमान में सवार कुल लोगों की संख्या 78 बताई गई जिनमें से एक सुरक्षित रह पाया। कुछ प्रत्येक्षदर्शियों के अनुसार दुर्घटनाग्रस्त होने से पहले विमान पहाड़ी से टकराया।

## सन्दर्भ

श्रेणी:2014
श्रेणी:अल्जीरिया
आगर मालवा ज़िला

**आगर मालवा ज़िला** (Agar Malwa district) भारत के मध्य प्रदेश राज्य का एक ज़िला है। यह मध्यप्रदेश का 51वाँ ज़िला हैं। ज़िले का मुख्यालय आगर है। 

## विवरण
आगर-मालवा ज़िला अपनी लाल मिट्टी के लिये भारत में प्रसिध्द हैं। आगर की स्थापना राजा आगरीय भील ने 10 वी सदी के दौरान करी थी, कई वर्षों तक यह राजपूत शासकों के अधीन रहा। यह ज़िला उज्जैन सम्भाग में स्थित है और इसे 16 अगस्त 2013 को शाजापुर जिला से अलग कर के ज़िला घोषित किया गया। 1947 से मध्य प्रदेश के पुनर्गठन के पूर्व 1956 तक आगर मध्य भारत का एक जिला था 1956 में इसे शाजापुर जिले में शामिल कर दिया गया।  यह उज्जैन शहर से 65 कि.मी. की दूरी पर स्थित है l आगर जिले के अंतर्गत चार तहसील आती हैं तहसील बडौद, आगर, सुसनेर, नलखेड़ा। अपनी लाल मिट्टी के लिऐ प्रसिद्ध है। इसकी सीमा राजस्थान को छूती है  15अगस्त 2023 को नवीन तहसील सोयत जो पूर्व में सुसनेर तहसील का कस्बा (उपतहसील) था नव निर्मित तहसील हो गई । इसी के साथ आगर जिले में तहसीलों की संख्या पांच हो गई। ज्ञात हो की नवीन तहसील भवन सोयत का निर्माण भी पूर्व में हो चुका है

## इन्हें भी देखें
* आगर, मध्य प्रदेश
* मध्य प्रदेश
* मध्य प्रदेश के जिले

## बाहरी कड़ियाँ
* आधिकारिक जालस्थल

## सन्दर्भ

श्रेणी:मध्य प्रदेश के जिले
*
सर हेनरी डॅली

*तिरछे अक्षर*
सर हेनरी डर्मोट डेली 25 अक्टूबर 1823, पूना के निकट किरकी में पैदा हुए थे। उनके पिता, फ्रांसिस डर्मोट डैली, एक सैनिक थे और उन्होंने 4 लाइट ड्रेगून्स में 1821 से ब्रिटिश भारत में सेवा की थी।
सर हेनरी डेली इतिहास के नामी छात्र थे और मालवा क्षेत्र के राज्यों के इतिहास में उनके हंसमुख और सुखद स्वभाव ने मालवा राज्य के प्रमुखों का विश्वास जीत लिया। 1870 में, उन्होंने भारत छोड़ दिया। उन्होंने गवर्नर जनरल के लिए एजेंट की नियुक्ति को हासिल किया। 1889 के अंत में सवारी करते हुए गिरने की वजह से उन्हे गंभीर चोट लगी जो जीवन भर थीक नहीं हो पाई। उनका निधन, 21 जुलाई 1895 को हुआ। एक व्यक्ति के रूप में वह साधारण, अप्रभावित और ईमानदार थे और दो ​​बार विक्टोरिया क्रॉस लड़ाई में वीरता के लिए ब्रिटेन में सर्वोच्च सैन्य सम्मान के लिए उनकी सिफारिश की गई थी।

विरासत में, मध्य भारत के तत्कालीन राज्य के राज कुमारो को शिक्षित करने के लिए उन्होंने इंदौर में एक आधुनिक ब्रिटिश प्रकार का स्कूल बनाया। इंदौर में रेसिडॅन्सी कॉलेज की स्थापना की और बारीकी से इसकी प्रगति पर नज़र रखी। उनके निधन के बाद, मध्य भारत में अमेरिका के चीफ्स ने पर्याप्त ढंग से उनकी द्वारा दी गई सेवाओं का स्मरण करने का प्रस्ताव रखा। नतीजतन, 1906 में, नई डॅली कॉलेज का 118 एकड़ के परिसर के केंद्र में लोक निर्माण विभाग प्रस्तुत किया गया था, जिसके लिए जमीन पर एक विशाल, शानदार सफेद संगमरमर की इमारत का होलकर राज्य द्वारा डॅली कॉलेज के रूप में निर्माण किया गया।

* डेली कॉलेज के संस्थापक: सर हेनरी डॅली:-

बहुत पहले से जनरल डॅली शिक्षा के क्षेत्र में बहुत रुचि रखते थे। उन्होंने इंदौर में रेसिडॅन्सी कॉलेज की स्थापना की और उसकी प्रगती पर काफी ध्यान दिया।
उन्होंने ही अजमेर में मॅयो कॉलेज की नींव भी बनयी, जो चर्चा का एक प्रमुख विषय बना। मध्य राज्य में एसा कोई स्कूल या कॉलेज नहीं है जो इस कॉलेज के बारे में गर्व के साथ बात नहीं करता।
जनरल डॅली एक कर्मशील आदमी थे और वह अकसर कहा करते थे कि " जो आदमी घोड़े पर चड़कर अपने कर्तव्य का पालन भी नहीं कर सकता है वो राजनीतिक अधिकारी कहलाने लायक नहीं है।
डॅली ने फरवरी, 1881 में भारत छोड़ दिया था। उनके जाने के बाद उनका एक स्मारक मध्य भारत में उनके द्वारा दी गई सेवाओं के लिये पर्याप्त ढंग से स्थापित किया गया।
इंदौर में रेजीडेंसी कॉलेज कुछ हद तक अल्प और अपर्याप्त इमारतों में आयोजित किया गया था और यह बेहतर आवास के प्रावधान भारत में शिक्षा की अग्रणी रहा था, जो डॅली की स्मृति के लिए एक उपयुक्त श्रद्धांजलि है। जो लोग इस कॉलेज के साथ जुड़ हुए हैं, उन्हे इस संस्थापक पर गर्व है। उनका पूरा जीवन सभी के लिए एक उदाहरण है।
ईटा दुर्ग

**ईटा दुर्ग** भारत के अरुणाचल प्रदेश राज्य की राजधानी ईटानगर में स्थित एक ऐतिहासिक स्थल है। "ईटा" शब्द का अर्थ "ईंट" है, और इसी के नाम पर ईटानगर का नाम पड़ा है। ईटा दुर्ग का निर्माण 14वी या 15वी शताब्दी में शुतीया राजवंश ने किया था। दुर्ग का आकार टेढ़ा-मेढ़ा है और इसमें उस समय की ईंटें लगाई गई हैं। दुर्ग में तीन द्वार हैं जो पश्चिमी, पूर्वी और दक्षिणी दिशाओं में स्थित हैं।

## इन्हें भी देखें
* ईटानगर
* शुतीया राजवंश
* अरुणाचल प्रदेश

## बाहरी कड़ियाँ
*ईटानगर का किला

## सन्दर्भ

श्रेणी:अरुणाचल प्रदेश में दुर्ग
श्रेणी:अरुणाचल प्रदेश में पुरातत्व स्थल
श्रेणी:ईटानगर
विश्‍व कैंसर दिवस

**विश्व कैंसर दिवस** 4 फरवरी को कैंसर के बारे में जागरूकता बढ़ाने और इसकी रोकथाम, पहचान और उपचार को प्रोत्साहित करने के लिए मनाया जाता है। विश्व कैंसर दिवस, 2008 में लिखे गए विश्व कैंसर घोषणा के लक्ष्यों का समर्थन करने के लिए यूनियन फॉर इंटरनेशनल कैंसर कंट्रोल (यूआईसीसी) के नेतृत्व में कार्यरत है। विश्व कैंसर दिवस का प्राथमिक लक्ष्य कैंसर और बीमारी के कारण होने वाली मौतों को कम करना है।

## इतिहास
1933 में अंतर्राष्ट्रीय कैंसर नियंत्रण संघ ने स्विट्जरलैंड में जिनेवा में पहली बार विश्व कैंसर दिवस मनाया। यह दिवस कैंसर के बारे में जागरूकता बढ़ाने, लोगों को शिक्षित करने, इस रोग के खिलाफ कार्रवाई करने के लिए दुनिया भर में सरकारों और व्यक्तियों को समझाने तथा हर साल लाखों लोगों को मरने से बचाने के लिए मनाया जाता है। 2014 में इसे विश्व कैंसर घोषणा के लक्ष्य 5 पर केंद्रित किया गया है जो कैंसर के कलंक को कम और मिथकों को दूर करने से संबंधित है।

## वर्तमान स्थिति
वर्तमान में, दुनिया भर में हर साल 76 लाख लोग कैंसर से दम तोड़ते हैं जिनमें से 40 लाख लोग समय से पहले (30-69 वर्ष आयु वर्ग) मर जाते हैं। इसलिए समय की मांग है कि इस बीमारी के बारे में जागरूकता बढ़ाने के साथ कैंसर से निपटने की व्यावहारिक रणनीति विकसित करना है। वर्ष 2025 तक, कैंसर के कारण समय से पहले होने वाली मौतों के बढ़कर प्रति वर्ष 60 लाख होने का अनुमान है। यदि विश्व स्वास्थ्य संगठन के 2025 तक कैंसर के कारण समय से पहले होने वाली मौतों में 25 प्रतिशत कमी के लक्ष्य को हासिल किया जाए तो हर साल 15 लाख जीवन बचाए जा सकते हैं।

## संदर्भ

श्रेणी:स्वास्थ्य जागरूकता दिवस
क्रान्ति-तीर्थ

[thumb|right|150px| हाईगेट [लन्दन का इण्डिया हाउस, जिसकी अनुकृति बनाकर क्रान्ति तीर्थ में रखी गयी है।]]
**क्रान्ति-तीर्थ** गुजरात का एक सुप्रसिद्ध पर्यटन स्थल है। यह कच्छ के माण्डवी जिले में माण्डवी नगर से 3 किलोमीटर दूर माण्डवी धारबुदी मार्ग पर स्थित है। श्यामजी कृष्ण वर्मा द्वारा यूनाइटेड किंगडम में बीसवी शताब्दी के प्रारम्भ में स्थापित हाईगेट लन्दन के ऐतिहासिक इण्डिया हाउस की अनुकृति इस पर्यटन स्थल में विशेष रूप से दर्शनीय है।

गुजरात के मुख्यमन्त्री नरेन्द्र मोदी द्वारा 13 दिसम्बर 2010 को राष्ट्र को समर्पित इस क्रान्ति-तीर्थ को देखने दूर-दूर से पर्यटक गुजरात आते हैं। गुजरात सरकार का पर्यटन विभाग इसकी देखरेख करता है।

## इतिहास
[right|thumb|150px|क्रान्तिकारी श्यामजी कृष्ण वर्मा (सौजन्य से [:en:User:Nizil Shah|Nizil Shah)]]
भारतीय स्वतंत्रता संग्राम के अग्रणी सेनानी श्यामजी कृष्ण वर्मा का निधन स्विट्जरलैंड की राजधानी जिनेवा में ३१ मार्च १९३० को हो गया था। गुजरात के मुख्यमन्त्री नरेन्द्र मोदी ने उनकी अस्थियों को भारत की स्वतन्त्रता के 55 वर्ष बाद 22 अगस्त 2003 को स्विस सरकार से अनुरोध करके जिनेवा से स्वदेश वापस मँगाया
और श्यामजी कृष्ण वर्मा के जन्म स्थान माण्डवी में क्रान्ति-तीर्थ नाम से एक रमणीय पर्यटन स्थल बनाकर उसमें उनकी स्मृति को संरक्षण प्रदान किया।

13 दिसम्बर 2010 को मोदी ने इसे राष्ट्र को समर्पित कर दिया। इस क्रान्ति-तीर्थ को देखने दूर-दूर से पर्यटक गुजरात आते हैं। इसकी देखरेख के साथ-साथ पर्यटकों के आवागमन व निवास आदि की सारी व्यवस्था गुजरात सरकार का पर्यटन विभाग करता है।

क्रान्ति-तीर्थ के परिसर में लन्दन के इण्डिया हाउस की हू-ब-हू अनुकृति बनाकर उसमें श्यामजी कृष्ण वर्मा सहित अनेक क्रान्तिकारियों के चित्र व उनसे सम्बन्धित साहित्य भी रखा गया है। कच्छ जाने वाले सभी देशी विदेशी पर्यटकों के लिये माण्डवी का क्रान्ति-तीर्थ एक उल्लेखनीय पर्यटन स्थल बन चुका है। इसे देखने दूर-दूर से भारी संख्या में विदेशी पर्यटक गुजरात आते हैं।

## सन्दर्भ

## इन्हें भी देखें
* इण्डिया हाउस
* नरेन्द्र मोदी
* रैंकोजी मन्दिर (जापान)

## बाहरी कड़ियाँ
* क्रान्ति-तीर्थ - वेबसाइट
* क्रान्ति-तीर्थ माण्डवी कच्छ - अधिकृत वेबसाइट 
* '''क्रान्ति-तीर्थ:''' श्यामजी कृष्ण वर्मा मेमोरियल, माण्डवी (गुजरात) - विस्तृत वेबसाइट देखें
* He built India House in London - ई-पेपर टाइम्स ऑफ इण्डिया डॉट कॉम (अभिगमन तिथि: १२ फरबरी २०१४)

श्रेणी:भारत में पर्यटन आकर्षण
श्रेणी:गुजरात
श्रेणी:पर्यटन
सय्यद अली अख्तर रिजवी

**सय्यद अली अख्तर रिजवी** (जन्म-१९ सितम्बर, १९४८: मृत्यु-१० फ़रवरी, २००२) बीसवी सदी के एक पर्मुख विद्वान, वक्ता, लेखक, इतिहासकार और कवि थे। 

## जीवनी
### प्रारम्भिक जीवन
**सय्यद अली अख्तर रिजवी** का १९ सप्टेम्बर १९४८ में गोपालपुर जिला सिवान बिहार में पैदा हुए आपके पिता का नाम सय्यद मज़हर हुसैन रिज़वी था। आप जब ३ वर्ष के थे तो आपके पिता का देहांत हो गया। पिता की मृत्यु के बाद उनकी माँ ने बड़ी कठिन परिस्थितियों में भी न केवल परिवार को चलाया अपितु बच्चों को श्रेष्ठ संस्कार भी दिये।

### शीर्षक
ईरान के परसिद्ध आयतुल्लाह हज़रत नासीर मकारिम शिराज़ी द्वारा इनको "अदीबे असर" नमी खिताब से सम्मानित किया गया। अली अख्तर रिजवी की काव्यात्मक शीर्षक "शऊर गोपालपुरी " था।

### अंतिम संस्कार
**सैयद अली अख्तर रिजवी** का १० फ़रवरी, २००२ को निधन हो गया। उनके अंतिम संस्कार में कई विद्वानों और प्रचारकों ने भाग लिया और गोपालपुर, जिला सिवान, बिहार, भारत में लोगों की भारी भीड़ के द्वारा किया गया।
## इन्हें भी देखें
* शिया

## सन्दर्भ


श्रेणी:भारत
श्रेणी:शिया इस्लाम
किम प्लॉफ्कर

**किम लेज्ली प्लॉफ्कर** (Kim Leslie Plofker ; 25 नवम्बर 1964) एक अमेरिकी गणित-इतिहासकार हैं। प्राचीन भारतीय गणित पर उन्होने विशेष कार्य किया है। उन्होने ब्राउन विश्वविद्यालय से १९९५ में डेविड पिंग्री (David Pingree) के शोधनिर्देशन में पीएचडी की। डेविड पिंग्री स्वयं भारतीय गणित के इतिहास के विषेषज्ञ थे। किम के पीएच डी का विषय था - मध्यकालीन खगोलीय संस्कृत ग्रन्थों में साइन फलनों के रूपान्तरण द्वारा गणितीय सन्निकटन (Mathematical approximation by transformation of Sine Functions in Medieval Astronomical Sanskrit text)। 

१९९० के दशक में वह दक्षिण एशियाई पाण्डुलिपियों के लिए अमेरिकी समिति की निदेशिका थीं। वहाँ वे पाठों की तुलना के लिए प्रोग्राम के विकास से भी जुड़ीं थीं। 

## बाहरी कड़ियाँ
* '''Methematics in India''' (गूगल बुक्स; लेखिका : किम प्लॉफ्कर)

श्रेणी:गणित के इतिहासकार
भारत का वीर पुत्र – महाराणा प्रताप

**भारत का वीर पुत्र - महाराणा प्रताप** एक सोनी टीवी पर प्रसारित होने वाला एक धारावाहिक है। यह २७ मई २०१३ से १० दिसम्बर २०१५ तक प्रसारित हो रहा था। इसे अभिमन्यु राज सिंह ने निर्देशित किया है। यह धारावाहिक १६वीं शताब्दी के मेवाड़ के राजपूत शासक, महाराणा प्रताप के जीवन पर आधारित एक भारतीय ऐतिहासिक नाटक है। यह ऐतिहासिक धारावाहिक १० दिसम्बर २०१५ को रात १० बजे अंतिम बार चला अर्थात अब यह पूरा हो चूका है इसके अंत में **महाराणा प्रताप** की बीमारी की वजह से मृत्यु हो जाती है। 

## कलाकार
* शरद मल्होत्रा-महाराणा प्रताप 
* रचना पारुलकर-अजबदे पंवार
* कृप सूरी-अकबर
* शक्ति आनंद-महाराणा उदय सिंह
* राजश्री ठाकुर-महारानी जयवंताबाई
* राणा पूंजा - मनोज
*Javed Pathan- Hussain Ali Khan

## पूर्व कलाकार
* फैजल खान (बाल महाराणा प्रताप)
* रोशनी वालिया (बाल अजबदे पंवार)
* जन्नत जुबैर रहमानी (फूल कंवर)
* विशाल जेठवा (अकबर)

## सन्दर्भ

## बाहरी कड़ियाँ
* आधिकारिक जालस्थल

श्रेणी:हिन्दी धारावाहिक
बाल वीर

***बालवीर*** सब टीवी पर प्रसारीत होने वाला एक भारतीय बाल टेलीविजन धारावाहिक है जिसका प्रसारण 8 अक्टूबर 2012 को आरम्भ हुआ। इस शो ने 8 जून 2016 को अपने 1000 प्रकरण पूर्ण कर लिए। ४ नवम्बर २०१६ को 1111 प्रकरण पूर्ण होने के बाद कार्यक्रम को समाप्त कर दिया गया था। बालवीर बच्चों को साहसी बनने की शिक्षा देता था। *बालवीर*, बालवीर फ्रेंचाइजी की पहली किस्त के रूप में काम करता है, इसके बाद एक सीधा सीक्वल *[[बालवीर रिटर्न्स]]* और दो आध्यात्मिक सीक्वल ''बालवीर रिटर्न्स'' और ''बालवीर ४'' हैं ।

## कहानी
बाल वीर, परियों पे आधारित सुपर हीरो शो है।  यह कहानी एक बच्चे की है, जिसे परियों ने पाला और उसे चमत्कारी शक्तियों से परिपूर्ण बनाया जिससे वह बुराइयों से लड़ सके। उसे धरती पर बल्लू नाम से रहने के लिए भेजा जिससे वह धरती पर रह कर धरती को बुरी ताकतों से बचा सके। वह धरती पर जिस घर में रहता है, वहाँ उसे बल्लू के नाम से ही जानते है। इसके मेहर और मानव दोस्त बन जाते हैं। वह बालवीर बन कर लोंगों को बचाता रहता है और बुरी ताकतों को समाप्त करता रहता है।  बाल वीर, एक परियों पे आधारित सुपर हीरो शो है।बुरी परियों से लड़ता था। और बच्चों को अच्छे संदेश देता था।

## कलाकार
* देव जोशी  बालवीर / बल्लू डगली
* चारु असोपा - अटकाती परी 
*
* करिश्मा तन्ना/श्रुति सेठ/सुदीपा सिंह - रानी परी/बहुरूपी परी
* शमा सिकंदर / श्वेता कवत्रा भयंकर परी
* अनुष्का सेन - मेहक / बाल सखी
* रूद्र सोनी - मानव / बाल मित्र
* परवेश पिंपल - मोंटू लखानी
* श्रीधर वत्सर - डूबा डूबा एक / तौबा तौबा / बग्गी चाचा
* शर्मीली राज - बाल परी
*श्रुति बिष्ट - सलोनी
* अदिति सजवान - नटखट परी
* अभय हरपडे - महेश डगली
* अमिता चोकसी - स्मिता डगली
* अल्पना बुच - कस्तूरी डगली (दादी)
* राशुल टण्डन - रॉकी
* केवल वोरा - केवल
* समीक्षा सूद - डरी डरी परी
* मनीषा ठक्कर - भटकाती परी
* डिंपल कावा - आरपार परी
* मीनल मोगनम - बिज़धार परी
* निगार खान - प्रचंडिका
* दीपशिखा नागपाल - भवंडर परी
* श्वेता तिवारी - महाभस्म परी
* सुगन्धा मिश्रा - छल परी
* आशका गोरडिया - महाविनाशनी 
*
* असोपा - अटकाती परी
* पल्लवी भट्टाचार्य - नाराज़ परी
* समीक्षा सूद - डरी डरी परी
* टीया गंदवानी - पतंगा परी

## इन्हें भी देखें
* बालवीर रिटर्न्स
* बालवीर ३

## सन्दर्भ

## बाहरी कड़ियाँ
श्रेणी:भारतीय टेलीविजन धारावाहिक
जुथिका रॉय

**जुथिका रॉय** (बांग्ला : যূথিকা রায় *यूथिका राय*; २० अप्रैल १९२० – ५ फरवरी २०१४) भारतीय भजन (भक्ति संगीत) गायिका थीं। उन्होने अपने चार दशक लम्बे करियर में २०० से अधिक हिन्दी और १०० से अधिक बंगाली गानों को अपनी आवाज दी। उन्होंने हिन्दी फिल्मों हेतु हिन्दी भक्ति संगीत भी रेकोर्ड करवायें। उन्हे १९७२ में भारत के चतुर्थ सर्वोच्च नागरिक पुरस्कार पद्म श्री से पुरस्कृत किया गया।

## जीवन
उनका जन्म संयुक्त बंगाल के हावड़ा जिले के आमता नामक स्थान पर १९२० में हुआ। उन्होंने छोटी आयु में ही गाना आरम्भ कर दिया था। उन्होंने अपना पहला एलबम १२ वर्ष की आयु में १९२० में रिकॉर्ड करवाया। उन्होंने अपने संगीत निर्देशक एवं शिक्षक काजी नजरुल इस्लाम और बंगाली संगीत निर्देशक कमल दासगुप्त के निर्देशन में विभिन्न गानों को अपनी आवाज़ दी। वो महात्मा गांधी और जवाहरलाल नेहरू की पसन्दीदा गायिकाओं में से एक थीं। ५ फ़रवरी २०१४ को ९३ वर्ष की आयु में लम्बी बिमारी के बाद कलकत्ता (कोलकाता) के एक अस्पताल में उनका निधन हो गया। वो कोलकाता के श्यामपुकूर स्ट्रीट में अपनी बेहनों के साथ रहती थीं।

## गीत
* मेरी प्रेम की नैया
* दर्शन बिना प्रभुजी
* घुंघट का पाट खोल
* कन्हैया पे तन मन
* पग घुँघरू बांध मीरा नाची
* तोरे अंगसे अंग मिलाके कन्हाई
* तुलसी मीरा सुर कबीर
* बादल देख रही
* बोलरे मधुबन मैं
* चुपके चुपके बोल मैना
* रोती अंखियाँ
* आकाश तले जब दीप
* अंखियों में मथुरा
* अंजान नगर अंजान डगर
* मैंने चकरार रखी जी
* मैं राम नाम की चुड़ियाँ पहेनु
* मैं तो वारी जाऊँ राम
* मेरी वीणा रो राही है
* मत जा जोगी मत् जा
* पग घुंघट बाँध मीरा नाचिरे

## पुरस्कार
* उन्हें १९७२ में भारत सरकार ने पद्म श्री से सम्मानित किया।

## सन्दर्भ

* हिन्दुस्तान टाइम्स

## बाहरी&nbsp;कड़ियाँ
*

श्रेणी:भारतीय गायक
श्रेणी:२०१४ में निधन
श्रेणी:पद्मश्री प्राप्तकर्ता
श्रेणी:1920 में जन्मे लोग
सैयद मुजफ्फर हुसैन बर्नी

**सैयद मुजफ्फर हुसैन बर्नी** (१४ अगस्त १९२३ – ७ फ़रवरी २०१४) भारत के प्रशासनिक अधिकारी, त्रिपुरा, नागालैण्ड, हरियाणा एवं हिमाचल प्रदेश के पूर्व राज्यपाल तथा भारत के राष्ट्रीय अल्पसंख्यक आयोग के अध्यक्ष थे। बर्नी उत्तर प्रदेश के बरेली महाविद्यालय के पूर्व छात्र थे। वो भारतीय प्रशासनिक सेवा के उड़िशा कैडर के अधिकारी थे जहाँ उनकी नियुक्ति राज्य के मुख्य सचिव के पद पर हुई थी। १९८१ और १९८४ में उन्होंने नागालैण्ड, त्रिपुरा और मणिपुर के राज्यपाल का पदभार ग्रहण किया तथा १९८७ से १९८८ तक हिमाचल प्रदेश एवं हरियाणा के राज्यपाल रहे। वो १९८८ से १९९२ तक चतुर्थ एवं पंचम अल्पसंख्यक आयोग के अध्यक्ष भी रहे। वो दिल्ली स्थित जामिया मिलिया इस्लामिया विश्वविद्यालय के १९९० से १९९५ तक कुलाधिपति भी रहे। ७ फ़रवरी २०१४ को ९० वर्ष की आयु में वृद्धावस्था के कारण उनका निधन हो गया।

बर्नी ने *इक़बाल: पोइट - पेट्रियट ऑफ़ इंडिया* (Iqbal: Poet – Patriot of India; हिन्दी: इक़बाल - कवि - भारत के देशभक्त) नामक पुस्तक की रचना भी की।

## सन्दर्भ

श्रेणी:1923 में जन्मे लोग
श्रेणी:२०१४ में निधन
श्रेणी:त्रिपुरा के राज्यपाल
श्रेणी:नागालैण्ड के राज्यपाल
श्रेणी:मणिपुर के राज्यपाल
श्रेणी:हिमाचल प्रदेश के राज्यपाल
श्रेणी:भारतीय सिविल सेवक
१९७८ यूईएफए कप फाइनल

**१९७८ यूईएफए कप फाइनल** एक फुटबॉल मैच था, जो नीदरलैंड के पीएसवी आइंटहॉवन और फ्रांस के बिस्टिआ के बीच दो चरण मे खेला गया था। पीएसवी आइंटहॉवन फाइनल समग्र पर 3-0 जीता।

## मैच विस्तार

### पहला चरण

### दूसरा चरण


***पीएसवी आइंटहॉवन समग्र पर 3-0 जीत हासिल की***


## सन्दर्भ
* RSSSF

## बाहरी कड़ियाँ
* आधिकारिक वेबसाइट
* अवलोकन
* १९७७-७८ यूईएफए कप
स्पेन राष्ट्रीय फुटबॉल टीम

**स्पेन राष्ट्रीय फुटबॉल टीम** (), अंतरराष्ट्रीय फुटबॉल प्रतियोगिताओं में स्पेन का प्रतिनिधित्व करती है और और राजसी स्पेनिश फुटबॉल महासंघ (आरएफईएफ) द्वारा नियंत्रित कि जाती है। स्पेनिश पक्ष आमतौर पर *ला फुरिअ रोजा* (लाल रोष) के रूप में जाना जाता है। स्पेन स्पेनिश फुटबॉल महासंघ पहले 1909 में स्थापित किया गया था, भले ही 1904 में फीफा के सदस्य बने। 

स्पेन 2010 के विश्व कप और यूरो 2012 जीतने के बाद मौजूदा विश्व कप और यूरोपीय चैंपियन हैं। यह वरिष्ठ और युवा टीमों में 73 अंतरराष्ट्रीय खिताब  जीता है। स्पेन इस समय के साथ नाबाद सबसे लगातार 29 प्रतिस्पर्धी मैचों के लिए रिकॉर्ड रखती है।

## नोट्स

## सन्दर्भ

श्रेणी:राष्ट्रीय फुटबॉल टीम
हाइनरिख़ गुस्ताव अडोल्फ एंगलर

अंगूठाकार| एडॉल्फ एंगलर
right|thumb|200px|बर्लिन के वनस्पति उद्यान में एंगलर की समाधि का दृष्य
**हाइनरिख़ गुस्ताव अडोल्फ एंगलर** (Heinrich Gustav Adolf Engler ; 25 मार्च 1844 – 10 अक्टूबर 1930) जर्मन वनस्पति शास्त्रज्ञ थे। उन्होने पादप-वर्गिकी एवं पादप-भूगोल पर उल्लेखनीय कार्य किया। 

## परिचय
ब्रेसलॉ विश्वविद्यालय में इन्होंने शिक्षा पाई और यहीं से १८६६ ई. में इन्हें डाक्टर ऑव फ़िलासफ़ी की उपाधि मिली। चार वर्ष अध्यापन करने के पश्चात् ये म्यूनिख बोटेनिकल इंस्टिटयूट के सरंक्षक नियुक्त हुए। इसके पश्चात् छह वर्ष कील विश्वविद्यालय में प्रोफेसर, पाँच वर्ष ब्रेसलॉ विश्वविद्यालय में प्रोफेसर तथा औद्भिद उद्यान के संचालक और १८८९ से १९२१ ई. तक बर्लिन औद्भिद उद्यान के संचालक रहे।

अनुंसधान के लिए इन्होंने तीन बार अफ्रीका का तथा एक बार भारत तथा जावा का पर्यटन किया। इसी उद्देश्य से इन्होंने रूस, जापान तथा संयुक्त राज्य (अमरीका) होते हुए विश्वभ्रमण भी किया। इनकी विशेष देन वर्गीकरण (टैक्सोनॉमी) तथा औद्भिद भूतृत्त (फ़ाइटोजिऑग्रैफ़ी) के क्षेत्र में है, किंतु वनस्पति विज्ञान की अन्य शाखाओं में भी इनका कार्य महत्वपूर्ण रहा है। इनकी मृत्यु १९३० ई. में हुई।

स्वयं तथा अन्य लोगों के सहयोग से इन्होंने कई बहुमूल्य ग्रंथ लिखे हैं, जिनमें 'डी नाटीरलिख़ेन प्फ्लांट्सेन फ़ामिलीन' (प्राकृतिक पादपपरिवार), 'डास प्फ्लांट्सेनराइख़' (पादपराज्य) तथा 'सिलाबस डर प्फ्लांट्सेन फ़ामिलीन' (पादप-परिवार-सूची) प्रमुख हैं। इन्होंने 'बोटानिशे यारबुख़र' (वनस्पति-वैज्ञानिक शब्दकोश) नामक एक पत्रिका भी चलाई, जिसका संपादन वे सन् १८८० से लेकर मृत्यु पर्यत करते रहे।

श्रेणी:वनस्पतिशास्त्री
बाक़ी

**बाक़ी** (सन् १५२६-१६०० ई.) सोलहवीं शती के एक प्रसिद्ध तुर्क कवि थे।

## परिचय
इसका पूरा नाम महमूद अब्दुल् बाक़ी था और इसका जन्मस्थान कुस्तुंतुनिया (इस्तांबोल) है। यह दरिद्र घराने का व्यक्ति था किंतु इसको उस समय के प्रसिद्ध विद्वानों से शिक्षा ग्रहण करने का अवसर मिला और तुर्की के उच्च कोटि के साहित्यकारों एवं कवियों का सत्संग भी। १८-१९ वर्ष ही की अवस्था में इस्ताबोल के प्रसिद्ध कवियों में इसकी गणना होने लगी। सन् १५५५ ई. में जब सुलतान सुलेमान आज़म ईरान की चढ़ाई से लौट आया, बाक़ी ने उसके एश्वर्य पर बड़ा उल्लासपूर्ण एक प्रशंसात्मक कसीदा उसके समक्ष उपस्थित किया। सुलतान इसे सुनकर इतना प्रभावित हुआ कि उसने बाक़ी से अपनी कविताओं पर 'नज़ीरिए' लिखने का आदेश दिया। इस प्रकार इसकी पहुँच दरबार तथा उच्च कोटि के समाज तक सहज में हो गई। सुलतान की इस कृपा से स्वयं इसके मित्रगण भी जलने लगे परंतु यह तुर्की का सबसे बड़ा कवि माना जाने लगा और इसकी प्रसिद्धि बड़ी शीघ्रता से पूरे राज्य ही में नहीं, प्रत्युत हिंदुस्तान तक फैल गई।

सुल्तान सुलेमान की विशेष कृपा से बाक़ी को उसकी निकट पार्श्ववर्तिता प्राप्त हो गई थी। इस कारण सुलतान की मृत्यु का इसपर बड़ा प्रभाव पड़ा और इसी प्रभाव के कारण इसने सुलतान की स्मृति में एक मरसिया लिखा, जो इसकी श्रेष्ठ रचना मानी जाती है। बाक़ी अरबी तथा फारसी का भी विद्वान् था। इसने अरबी की बहुत सी पुस्तकों का तुर्की में अनुवाद भी किया है और फारसी भाषा में कविता भी की है। परंतु इसकी सर्वाधिक जनप्रियता तुर्की की कविता ही के कारण हुई है और इसको उस युग के कवियों की प्रथम श्रेणी ही में स्थान नहीं दिया गया है, प्रत्युत तुर्की के गज़ल गायकों का सिरताज भी कहा गया है। गज़लों के सिवा इसके क़सीदे तथा मरसिए भी काव्यदृष्टि से पूर्णता तक पहुँचे हुए हैं। यद्यपि इसने अपने अनेक पूर्ववर्तियों की कविता से लाभ उठाया है तथापि अपने विशिष्ट व्यक्तित्व को भी बनाए रखा है।

## सन्दर्भ ग्रन्थ
* ई.जे.डब्ल्यू. गिब्ब : ए हिस्ट्री ऑव औटोमन पोएट्री; 
* एन. येसिरगिल : बाक़ी (इस्तांवोल, १९५३), 
* आर, द्वेरक: बाक़ी का दीवान (लाइडेन, १९११)
पुस्सी रायट

**पुस्सी रायट** (Pussy Riot, Пу́сси Ра́йот) एक रूसी नारीवादी पंक रॉक प्रदर्शन बैंड समूह हैं। इसमें लगभग ग्यारह महिलाएँ हैं। समूह अगस्त २०११ को मॉस्को में स्थापित हुई। अदालत द्वारा उन्हें दो साल की जेल सज़ा सुनाई गई थी क्योंकि बैंड की कुछ सदस्यों ने इसा मसीह गिरजेघर में व्लादिमीर पुतिन के ख़िलाफ़ एक पंक प्रदर्शन किया।

## सन्दर्भ

## बाहरी कड़ियाँ

* 
*  (अंग्रेज़ी)
*  (सीरिलिक) (2011-2015)

श्रेणी:नारीवाद
बादाम का तेल

**बादाम के तेल** को ब्रिटिश फार्मेकोपिया में 'ओलियम एमिग्डैली' (Oleum amygdalae) कहते हैं। यह बादाम की गिरी से प्राप्त होता है। गिरी को कोल्हू में पेरकर, अथवा विलायकों द्वारा, तेल को अलग करते हैं। तेल की मात्रा मीठे बादाम में ४५% से ५५% और कडुवे बादाम में ३५% से ४४% हो सकती है।

## गुण
बादाम का तेल अशुष्कनीय स्थिर तेल है। यह हलके पीले रंग का होता है। इसकी गंध विशेष प्रकार की होती है। निष्कर्षण द्वारा प्राप्त तेल कुछ मैले रंग का होता है। इस तेल के विशिष्ट गुण इस प्रकार हैं :

*[आपेक्षिक घनत्व[[ (१५°/१५°सें.) ०.९१४-०.९२१
*[हिमांक -१५° से -२०°सें.
*साबुनीकरण मान १८३.३-२०७.६
*आयोडीन मान ०.५-३.५
*राइकर्ट माइकैल मान ०.५

यह जल में अविलेय, ऐल्कोहल में अल्प विलेय और ईथर, क्लोरोफार्म तथा बेंज़ीन में सहज विलेय है। इसमें मुख्यत: ओलिइक, लिनोलेइक (५.९७%) के अतिरिक्त, संतृप्त अम्लों में मिरिस्टिक और पामिटिक अम्ल कुछ रहते हैं। सूक्ष्म मशीनों के लिए स्नेहक तेल के निर्माण, ओषधियों, चेहरे की क्रीमों तथा बिस्कुट या अन्य मिठाइयों के बनाने में यह प्रयुक्त होता है।

कडुए बादाम से स्थिर तेल के अतिरिक्त ०.५% से ७% तक वाष्पशील तेल भी प्राप्त होता है। स्थिर तेल निकाल लेने पर जो अवशिष्ट अंश बच जाता है उसका पानी के साथ संप्रेषण करते हैं। अवशिष्ट अंश में एमिग्डैलिन नामक ग्लूकोसाइड रहता है और उसमें एक एंज़ाइम इमल्सिन रहता है। जल की उपस्थिति में इमल्सिन एमिग्डैलिन का विघटन कर ग्लूकोज़, बेंज़ल्डीहाइड और हाइड्रोसायनिक अम्ल मुक्त करता है। इस प्रकार से प्राप्त उत्पाद के आसवन से वाष्पशील तेल प्राप्त होता है, जिसमें बेंजल्डीहाइड और हाइड्रोसायनिक अम्ल दोनों रहते हैं। आसुत को चूने और फेरस सल्फेट के साथ उपचारित करने से हाइड्रोसायनिक अम्ल निकाला जा सकता है। बेंजल्डीहाइड के कारण आसुत में विशेष गंध होती है। इस गंध के कारण ही संगंध तेल के रूप में इसका व्यवहार होता है।
वर्दी वाला गुंडा

**वर्दी वाला गुंडा** वेद प्रकाश शर्मा का सफलतम थ्रिलर उपन्यास है। इस उपन्यास की आजतक लगभग 8 करोड़ प्रतियाँ बिक चुकी हैं। भारत में जनसाधारण में लोकप्रिय थ्रिलर उपन्यासों की दुनिया में यह उपन्यास "क्लासिक" का दर्जा रखता है।

## सन्दर्भ

## बाहरी कड़ियाँ
*'''वेद प्रकाश शर्मा''' : जिसने साहित्य को बस स्टैंड और गद्दे के नीचे तक पहुंचा दिया
*क्या फिर बहुरेंगे लाखों प्रतियां बेचने वाले 'लुगदी साहित्य' के दिन

श्रेणी:वेद प्रकाश शर्मा
श्रेणी:हिंदी थ्रिलर
पैंसठ लाख की डकैती

**पैंसठ लाख की डकैती** सुरेन्द्र मोहन पाठक द्वारा लिखित एक थ्रिलर उपन्यास है। इस उपन्यास की सफलता व लोकप्रियता का अनुमान इसी बात से लगाया जा सकता है कि इसका अंग्रेजी में अनुवाद भी प्रकाशित हुआ तथा यह खबर टाईम मैगज़ीन में भी प्रकाशित हुई थी। यह खबर भी आई थी कि इस उपन्यास की लगभग ढाई करोड़ प्रतियाँ बिकी थीं।

## सन्दर्भ

श्रेणी:सुरेन्द्र मोहन पाठक
श्रेणी:हिंदी थ्रिलर
उत्तराखण्ड के विधानसभा निर्वाचन क्षेत्रों की सूची

2008 में विधानसभा निर्वाचन क्षेत्रों के परिसीमन के बाद, **[[उत्तराखण्ड विधानसभा]] के निर्वाचन क्षेत्रों** की सूची निम्नलिखित है।

## सन्दर्भ

## बाहरी कड़ियाँ
*2012 विधानसभा चुनाव के नतीजे

श्रेणी:उत्तराखण्ड
नईम साबिर

नईम साबिर ख़ुज़दार, बलूचिस्तान, के एक प्रमुख सामाज सेवक और मानवाधिकार कार्यकर्ता थे। वह १९९७ से पाकिस्तान के मानवाधिकार आयोग से जुड़े रहे और इस ज़िले में मानवाधिकारों का प्रचार कर रहे थे। इससे कुछ समय पूर्व वह आयोग को विद्यार्थियों, वकीलों, राजनीतिज्ञों और अन्य नागरिकों के अचानक गायब होने और बाद में गोलियों से छलनी, टुकड़े-टुकड़े हालत में कूड़ेदानों मिलने वाली लाशों के मामलों को दर्ज करने में मदद करते रहे थे। 

साबिर को दो सशक्त मोटर-साईकिल सवार लोगों ने मार्च २०११ में गोलियों से भून कर मार डाला। बलूच मसलह दिफ़ाई तंज़ीम नामक एक संगठन ने बाद में इस हत्या की ज़िम्मेदारी ली। माना जाता है कि हत्या का कारण पाकिस्तान के केन्द्रीय नेत्रित्व द्वारा तेल और गैस से मालामाल बलूचिस्तान पर अपना पूर्ण नियंत्रण बनाए रखने का प्रयास है।

## हत्या की निन्दा और प्रभाव
नईम साबिर की हत्या की निन्दा पाकिस्तान ही में नहीं बल्कि भारत और विश्व-स्तर पर भी की गई। भारत के एक पत्रकार सुभाष गाताड़े ने अपने एक लेख में लिखा है एक ही वर्ष में पाकिस्तान में पंजाब के राज्यपाल रहे सलमान तासीर की मौत के दो माह बाद मारे गए शाहबाज बट्टी या बलूचिस्तान में पाकिस्तान के मानवाधिकार आयोग के समन्वयक नईम साबिर, बलुचिस्तान विश्वविद्यालय की प्रोफेसर नाजिमा तालिब, भूमाफिया के खिलाफ संघर्षरत निसार बलोच, हाजी गनी और अबु बकर जैसे मछुआरे जिन्होंने किनारे बने मैंग्रूव के पेड़ों की तबाही की सरकारी कोशिशों को पुरजोर विरोध किया था और उन तमाम पत्रकार जो उस साल मारे गए थे, इस देश के लोगों में नई सोच ला रही हैं जो धार्मिक राजनीति ही नहीं बल्कि धर्म ही से लोगों को दूर कर रही ही है। इसी की मिसाल पाकिस्तान में 'पाकिस्तान अथेइस्ट एण्ड अगनॉस्टिक्स' (पीएए) अर्थात पाकिस्तान के नास्तिक एवम अज्ञेयवादी नामक एक समूह की स्थापना हुई है, जिनकी तादाद धीरे धीरे बढ़ रही है और जिसका प्रतीक वह वेबसाइट है जो इस समूह ने शुरू किया था। यह वेबसाइट हाल के वर्षों में काफ़ी लोकप्रिय हो चुकी है।

## सन्दर्भ

श्रेणी:पाकिस्तान के लोग
श्रेणी:मानवाधिकार कार्यकर्ता
श्रेणी:२०११ में निधन
कुतुबपुर दताना

कुतुबपुर दताना (अथवा 'दताना'), रवा राजपूत (राजपूत जाती कि एक मुख्य उपजाति) का गाँव है जो कि बुढ़ाना तहसील, मुज़फ्फरनगर जिला, उत्तर प्रदेश से ८ किमी पूर्व में स्तिथ है। 
गाँव का डाकघर ३ किमी दूर एक कुरथल नामक गाँव में पड़ता है। दताना गाँव बुढ़ाना तहसील के अंतर्गत पड़ता है।
गाँव के निर्देशांक २९.२३२१४८२ उ. एवं ७७.५१७७१८१ पू. हैं। 

हिंडन नदी गाँव कि सीमा को उत्तर कि दिशा में छूते हुए बहती है। 
गाँव में एक प्राथमिक विद्यालय है। इसी विद्यालय के पीछे स्तिथ एक ८वीं तक शिक्षा प्रदान करने के लिए नया विद्यालय खोला गया है। शिवजी का मंदिर भी प्राथमिक विद्यालय के पास में ही है। 

खेती योग्य जमीन को मुख्यतः २ हिस्सो में विभाजित किया गया है, खाद्दर एवं बांगर जो नदी से क्रमशः पास और दूर हैं। 
हालांकि गन्ना ही गाँव कि वाणिज्यिक फसल है परन्तु आज कल पॉप्लर की खेती भी बहुतायत में हो रही है। 

गाँव के पूर्व में नगवा और अटाली, पश्चिम में महालजना, उत्तर में रियावली एवं नंगला नामक गाँव स्तिथ हैं। बस, जुगाड़ और तांगा गाँव में आने जाने के मुख्य साधन हैं। 
दिल्ली से गाँव तक पहुचने के लिए बड़ौत और मेरठ से होते हुए सड़क मार्ग है।

रवा राजपूत जाति‍ में रि‍स्‍ते खोजने के लि‍ए (www.rawarajputmatrimonials.com) रवाराजपूत मैट्रीमोनि‍यलस का प्रयोग होने लगा है। यह एक मुफत सेवा है जि‍से सामजि‍क संगठन की प्रेरणा से समाज की मदद के लि‍ए  बनाया गया है।



श्रेणी:मुज़फ़्फ़रनगर ज़िले के नगर
सलामांका

**सलामांका** चिली के एक शहर और कम्यून है।

श्रेणी:चिली के कम्यून
खोकर

**खोकर** भारतीय संगीत का एक राग है। इसमें खमाच, बिहाग और बिलावल, तीन रागों का मिश्रण है। यह निषाद और कोमल मध्यम दोनों में ही गाया जाता है।

श्रेणी:भारतीय संगीत
देश की बेटी नंदिनी

**देश की बेटी नंदिनी** एक सोनी टीवी पर प्रसारित होने वाला धारावाहिक था। इसका निर्माण रश्मि शर्मा ने किया है। यह धारावाहिक ७ अक्टूबर २०१३ से ८ मई २०१४ तक चला। इसके पश्चात सोनी पर इसके स्थान पर छनछन नाम के धारावाहिक शुरू हुई।

## कलाकार
* कृति नागपुरे (नंदिनी राजवीर रघुवंशी)
* रफी मलिक (राजवीर रघुवंशी)

## सन्दर्भ

## बाहरी कड़ियाँ

श्रेणी:भारतीय टीवी कार्यक्रम
श्रेणी:सोनी टीवी के कार्यक्रम
पीटर ड्रकर

right|thumb|300px|पीटर ड्रकर
**पीटर ड्रकर** (Peter Ferdinand Drucker ; 19 नवम्बर 1909 – 11 नवम्बर 2005) एक अमेरिकी प्रबन्धन सलाहकार, शिक्षक एवं लेखक थे। वे मूलतः आस्ट्रिया के निवासी थे। प्रबन्धन शिक्षा के विकास के क्षेत्र में उन्होने नेतृत्व किया। उन्होने 'लक्ष्यों द्वारा प्रबन्धन' (management by objectives) नामक कांसेप्ट दिया।

## पीटर ड्रकर की कुछ उक्तियाँ
# प्रभावशाली नेतृत्व भाषण देने या पसन्द किये जाने से सिद्ध नहीं होता; नेतृत्व परिणाम से दिखता है, गुणों से नहीं।
# काम को सही तरीके से करना ही दक्षता (एफिसिएन्सी) है; सही काम करना ही प्रभाविकता (इफेक्टिवनेस) है।
# 'लक्ष्य द्वारा प्रबन्धन' अवश्य काम करेगा यदि आप लक्ष्य जानते हैं। सौ में ९० बार आप लक्ष्य ही नहीं जानते।
# 'निर्णय लेने' से सम्बन्धित अधिकांश चर्चाओं में यह मान्यता दिखती है कि केवल सिनियर इक्सक्युटिव ही निर्णय लेते हैं या उनके द्वारा लिए गये निर्णयों का ही महत्व है। ऐसा मानता बहुत बड़ी गलती है।
# लक्ष्य, दिशा हैं भाग्य नहीं। लक्ष्य कोई आदेश नहीं हैं। लक्ष्य भविष्य का निर्धारण नहीं करते बल्कि वे भविष्य के निर्माण के लिए संसाधन एवं ऊर्जा जुटाने के साधन हैं।
# भविष्य के पूर्वानुमान का सबसे अच्छा तरीका भविष्य का निर्माण करना है।
# संचार में सबसे महत्वपूर्ण चीज उस बात को सुनना है जो कही ही नहीं जाती।
# जिस काम को किया ही नहीं जाना चाहिए था, उसे अत्यन्त दक्षतापूर्वक करने से बढ़कर बेकार काम नहीं हो सकता।
# समय ही सबसे दुर्लभ संसाधन है और जबतक समय का समुचित प्रबन्धन नहीं किया जाता, किसी अन्य चीज का भी प्रबन्धन नहीं हो सकता। 
# जहाँ भी आपको एक सफल व्यवसाय दिखायी पड़ता है, अवश्य ही वहाँ कभी किसी ने साहसपूर्ण निर्णय लिया होगा। 

श्रेणी:प्रबन्धन गुरु
जीनी और जूजू

***जीनी और जूजू*** एक भारतीय स्वैरकल्पना वाला नाटक है जो सब टीवी पर प्रसारित होता है। यह 5 नवम्बर 2012. से 6 जून 2014 तक चला। इसके 100 प्रकरण पूर्ण होने के बाद अमृतसर में इस कार्यक्रम के पूरे दल ने धमाल मचाया था।

## कहानी
विक्रम खन्ना (अली असगर) एक बार विमान उड़ाते हुए एक जगह रुकता है वहाँ उसकी मुलाकात जीनी से होती है। इसके बाद जीनी उसे जूजू कहती है और उसके पीछे पड़ जाती है। जीनी विक्रम से प्यार करने लगती है। लेकिन विक्रम उससे दूर भागते रहता है। जीनी के बारे में केवल जूजू के दोस्त वेला को ही पता रहता है। इसके कई दिनों के बाद जिंजोरा नामक एक जिन जीनी से शादी करने के लिए आता है। वह जूजू को कैद कर लेता है। लेकिन बाद में उसे हरा देते हैं। जब जीनी 2001 वर्ष की हो जाती है। तो जिन लोक से कई जिन जीनी से शादी करने के लिए आते हैं। लेकिन जीनी कई कारण बता कर उन लोगों को मना कर देती है। इसके बाद अंत में जीनी और जूजू को एक साथ नाचते हुए दिखाया जाता है कि दोनों एक दूसरे से प्यार करते हैं। इसके बाद यह समाप्त हो जाता है।

## कलाकार
;मुख्य किरदार

* अली असगर - विक्रम खन्ना / जूजू
* रूबीना दिलाइक - जीनी
* हर्ष खुराना - वेला / वेलु
* नविना बोले - प्रिया

;अन्य किरदार

* जीतेन मुखी - प्रताप सेठ
* अरिशफा खान - झुनझुन
* अलिशा नथानी - जीनियस
* आशीष रॉय - चतुर गांगुली
* जुम्मा मित्रा - दुर्गा गांगुली
* करिश्मा तन्ना - सोनू
* रश्मि सिंह - डिंपी
* मयूर वर्मा - बिन्नी
* कुरुश देबू - चिकित्सक

;पूर्व किरदार

* जिया माणेक - जीनी
* नेहा मेहता - जिया
* अमित टंडन - राहुल चतुरवेदी
* फरीदा जलाल - दुगगु दादी
* शोमा आनंद - सुष्मिता बृज खन्ना
* डेज़ी ईरानी - वेला की दादी
* करन गोद्द्वानी - जोन्नी
* सिम्पल कौर - मूनी

## सन्दर्भ

## बाहरी कड़ियाँ

श्रेणी:भारतीय टेलीविजन धारावाहिक
बेंबर खेती

**बेंवर खेती** पूरी तरह से जैविक, पारिस्थितिक, प्रकृति के अनुकुल और मिश्रित खेती है। यह जैविक खेती का ही एक रूप है। डिंडौरी जिले के समनापुर विकासखंड के कई गांवों में बैगा आदिवासी इस तरह की खेती करके अनाज का उत्पादन करते हैं और अपनी आजीविका चलाते हैं।

इसकी खासियत यह है कि इस खेती में एक साथ 16 प्रकार के बीजों का इस्तेमाल किया जाता है, उनमें कुछ बीज अधिक पानी में अच्छी फसल देता है, तो कुछ बीज कम पानी होने या सूखा पड़ने पर भी अच्छा उत्पादन करता है। इससे खेत में हमेशा कोई-न-कोई फसल लहलहाते रहता है। फिलहाल इस तरह की खेती पर रोक लगी हुई है। सन् 1864 में अंग्रेजों के वन कानून ने इस पर रोक लगा दी है। उसके बाद भी डिंडौरी जिले के बैगाचक और बैगाचक से लगे छत्तीसगढ़ के कवर्धा जिले में कुछ बैगा जनजाति ‘बेंवर खेती’ को अपनाए हुए है।

## बाहरी कड़ियाँ
*बेंवर खेती : रासायनिक खेती का बेहतर विकल्प

श्रेणी:कृषि
आसिफ़ अली

**आसिफ** अली एक भारतीय फिल्म अभिनेता है उनका जन्म (4 फ़रवरी 1986) में हुआ और उनका प्रशंसित फिल्म मलयालम फिल्म ऋतु (फिल्म) 2009 में अपनी शुरुआत की।

## प्रारंभिक जीवन

इडुक्की में तोडुपुज़ा के पास कारिक्कोड में आसिफ अली का जन्म हुआ था। उनके पिता का नाम पी. एम. शैउकत अली और माता का नाम मोली है। उनका प्रारंभिक स्कूली शिक्षा डी पॉल पब्लिक स्कूल तोडुपुज़ा और राजर्षि मेमोरियल स्कूल एरनाकुलममें हुआ था। उन्होंने अपने बिजनेस एडमिनिस्ट्रेशन में डिग्री मैरिएन कॉलेज, कुट्टिक्कानम से किया था। फिल्म उद्योग में आने से पहले वह लंगर, प्रोग्राम प्रोड्युसर और मॉडल के रूप में काम कर रहा था। विदेश में अपन डिग्री करते वख्त उन्होंने विज्ञापनों के लिए मॉडलिंग की और वीडियो जॉकी के रूप में भी काम किया था। और श्यामाप्रसाद ने उनकी फिल्म ऋतु में मुख्य भूमिका करने के लिए चुना गया था उसके बाद से वह ऐसी ट्राफिक (2010 फ़िल्म) के रूप में महत्वपूर्ण हिट में प्रदर्शन किया गया था। (2011), साल्ट एन पेप्पर 2011), आर्डिनरी (फिल्म 2012) और हनी बी (फिल्म 2013)।

## सन्दर्भ

## बाहरी कड़ी
*
* 
* 
* 

श्रेणी:भारतीय फ़िल्म अभिनेता
श्रेणी:केरल के लोग
श्रेणी:जीवित लोग
श्रेणी:फ़िल्म अभिनेता
श्रेणी:1986 में जन्मे लोग
श्रेणी:भारतीय अभिनेता
श्रेणी:भारतीय मुस्लिम
श्रेणी:मलयाली लोग
स्वामी धनीराम

**स्वामी धनीराम** (सन् १८८०-१९६२) जैन सन्त थे। उन्होने भारतीय संस्कृति एवं जीवनमूल्यों के प्रचार-प्रसार के लिए २१ फ़रवरी १९२९ को जैनेंद्र गुरुकुल, पंचकुला की स्थापना की। समय की माँग की पूर्ति हेतु आपने अपने परम शिष्य श्री कृष्णचंद्र जी के साथ, जैन मुनि वेश के परिवर्तन उपरांत, इसकी स्थापना की थी। यह शिक्षाकेंद्र पंजाब की राजधानी चंडीगढ़ से १० किमी दूर (अंबाला-कालका-मार्ग पर) स्थित है।

स्वामी जी आजीवन ब्रह्मचारी रहे। आपका जन्म पट्टी (पंजाब) में ओसवाल वंश में हुआ था। आपके दीक्षागुरु थे महास्थविर स्वामी शिवदयाल जी। गुरु के स्थिर वास में आप १६ वर्ष तक रावलपिंडी में रहे। वहीं पर आपने 'जैन सुमति मित्रमंडल' की स्थापना की, जिसके अंतर्गत देशविभाजन से पूर्व जैन शिक्षण, साहित्यिकशोध और प्रकाशन विषयक अनेक संस्थाएँ कार्य करती रहीं। १९४७ के शरणार्थियों और अनाथ बालक-बालिकाओं का आश्रयस्थान भी गुरुकुल पंचकुला था। 'जैन पाणिग्रहण विधि' शीर्षक हस्तलिखित ग्रंथ स्वामी जी की उच्चकोटि की सर्जन-प्रतिभा का परिचायक है।

## सन्दर्भ ग्रन्थ
* पं. कृष्णचंद्राचार्य (संपादित): श्रमण, वर्ष १३, अंक ९- १०; 
* श्री पार्श्वनाथ विद्याश्रम, हिंदू विश्वविद्यालय, बनारस।

## बाहरी कड़ियाँ
*जैनेन्द्र पब्लिक स्कूल

श्रेणी:जैन सन्त
मुख़्तारां माई बलात्कार मामला

मुख़्तारां माई एक बलात्कार से पीड़ित पाकिस्तानी महिला है। दक्षिण पंजाब के ज़िले मुज़फ़्फ़रगढ़ के इलाक़े मीरवाला में 22 जून 2002 को स्थानीय पंचायत के फ़ैसले के बाद मुख़्तारां माई का सामूहिक बलात्कार किया था। पंचायत ने आरोप लगाया था मुख़्तारां माई के भाई शकूर के मस्तोई क़बीले की एक महीला के साथ शारीरिक संबंध हैं औ इस वजह से मुख़्तारां माई से उस इलाके के युवक निस्संकोच संभोग कर सकते हैं। फ़ैसले के तुरंत बाद कईस्युवकों से पंचायत ही के स्थान पर माई का बलात्कार किया।

## धार्मिक नेताओं का विरोध और मीडिया की सक्रियता
घटना के क़रीब छह दिनों बाद मीरवाला की एक मस्जिद के इमाम ने जुमे की नमाज़ से पहले लोगों से कहा था कि वह इस सामूहिक बलात्कार का कड़ा विरोध करें और पुलिस को बताएँ। उसके बाद यह मामला तुरंत मीडिया में आ गया था और 30 जून 2002 को स्थानीय पुलिस ने 14 लोगों के ख़िलाफ़ मुक़दमा दर्ज कर लिया था। स्थानीय अदालत ने 31 अगस्त 2002 को छह लोगों को मौत की सज़ा सुनाई थी और आठ लोगों को बरी करने का आदेश दिया था। तीन मार्च 2005 को यह मामला लाहौर हाई कोर्ट पहुँचा और अदालत ने पर्याप्त सबूतों की कमी की बुनियाद पर इस मुक़दमे में पांच लोगों को बरी कर दिया और मुख्य अभियुक्त अब्दुल ख़ालिक़ मृत्यु दण्ड को आजीवन कारावास में बदल दिया था।

## धार्मिक दृष्टिकोण
सुप्रीम कोर्ट के आदेश पर 15 मार्च 2005 को चार अभियुक्तों को रिहा किया गया और बाद में एक और अभियु्क्त को भी रिहा किया गया था। बाद में सभी अभियुक्तों को गिरफ्तार कर लिया गया।

## मुख़्तारां माई पर विदेश जाने पर प्रतिबंध
पाकिस्तान सरकार ने 11 जून 2005 को मुख़्तारां माई पर विदेश जाने पर प्रतिबंध लगा दिया और कहा कि उनकी ज़िंदगी को ख़तरा है। अंतर्राषट्रीय विरोध के बाद यह प्रतिबंध हटा दिया गया।

## मुख़्तारां माई का विवाह
मुख़्तारां माई ने 15 मार्च 2009 को एक पुलिसकर्मी नसीर अब्बास से शादी कर ली थी।

## पाकिस्तान सुप्रीम कोर्ट का निराशाजनक फ़ैसला
21 अप्रैल 2011 में सुप्रीम कोर्ट ने अपना फ़ैसला सुना दिया जिसमें पाँच अभियुक्तों को बरी करने का आदेश दिया था।

## सन्दर्भ

श्रेणी:बलात्कार
श्रेणी:महिला उत्पीड़न
श्रेणी:1972 में जन्मे लोग
श्रेणी:जीवित लोग
श्रेणी:पाकिस्तानी नारीवादी
तूतपुड़ा नदी

**तूतपुड़ा नदी** (Thuthapuzha River) भारत के केरल राज्य की एक नदी है। यह भारतपुड़ा नदी की एक मुख्य उपनदी है। कुंतिपुड़ा नदी इसकी एक प्रमुख उपनदी है और कभी-कभी तूतपुड़ा नदी की मुख्य धारा को भी कुंतिपुड़ा कहा दिया जाता है।

## विवरण
यह मूलामट्टमं के आसपास के जैसे इलप्पल्ली झर्ना, वागामण, कुडायात्तूर, आदी पाहाडीयों से उद्भव होता है और मूलामट्टमं पावर हाउस से निकलती पानी त्रिवेणी संगमं में तोटुपुड़यार नदी में मिलती है, जिस कारण से साल भर इस नदी पानी से भरा हुआ रहता है। इस नदी तोटुपुज़ा तोडुपुज़ा शहर के बीच में से बहती है और मूवाट्टुपुज़ायार नदी में जा मिलती है। खास बात यह है कि, इस नदी के नाम से ही तोटुपुड़ा शहर का नाम भी बन गया। मलयालम ज़ुबान में 'तोटु' मतलब झरना और 'पुड़ा' का मतलब नदी होता है यानी एक झरना नदी के रूप में बदल गया और एक मतलब ऐसा होता है, तोटु मतलब छुकर पुड़ा मतलब नदी यानी नदी को छूकर रहनेवाले एक शहर है तोटुपुड़ा (तोडुपुड़ा)।

## इन्हें भी देखें
* भारतपुड़ा नदी

## सन्दर्भ

श्रेणी:केरल की नदियाँ